title: Regulamentul de punere în aplicare (UE) 2018/408 al Comisiei din 15 martie 2018 de modificare a Regulamentului de punere în aplicare (UE) 2017/1758 de stabilire a formei și a conținutului informațiilor contabile care trebuie transmise Comisiei în scopul verificării conturilor FEGA și FEADR, precum și în scopuri de monitorizare și prognoză

text:
               16.3.2018

               RO

               Jurnalul Oficial al Uniunii Europene

               L 74/9

         REGULAMENTUL DE PUNERE ÎN APLICARE (UE) 2018/408 AL COMISIEI
   din 15 martie 2018
   de modificare a Regulamentului de punere în aplicare (UE) 2017/1758 de stabilire a formei și a conținutului informațiilor contabile care trebuie transmise Comisiei în scopul verificării conturilor FEGA și FEADR, precum și în scopuri de monitorizare și prognoză
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Regulamentul (UE) nr. 1306/2013 al Parlamentului European și al Consiliului din 17 decembrie 2013 privind finanțarea, gestionarea și monitorizarea politicii agricole comune și de abrogare a Regulamentelor (CEE) nr. 352/78, (CE) nr. 165/94, (CE) nr. 2799/98, (CE) nr. 814/2000, (CE) nr. 1290/2005 și (CE) nr. 485/2008 ale Consiliului (1), în special articolul 104,
   întrucât:

               (1)

               Anexa IV la Regulamentul de punere în aplicare (UE) 2017/1758 al Comisiei (2) stabilește structura codurilor bugetare ale Fondului european agricol pentru dezvoltare rurală („FEADR”) pentru perioada de programare 2014-2020.

               (2)

               Regulamentul (UE) 2017/2393 al Parlamentului European și al Consiliului (3) a modificat mai multe dispoziții din Regulamentul (UE) nr. 1305/2013 al Parlamentului European și al Consiliului (4), inclusiv dispozițiile referitoare la o alocare suplimentară și la o nouă categorie de derogare de la rata contribuției FEADR. Așadar, Regulamentul de punere în aplicare (UE) 2017/1758 ar trebui să reflecte modificările dispozițiilor relevante din Regulamentul (UE) nr. 1305/2013.

               (3)

               Prin urmare, Regulamentul de punere în aplicare (UE) 2017/1758 ar trebui modificat în consecință.

               (4)

               Prezentul regulament ar trebui să se aplice de la aceeași dată ca Regulamentul (UE) 2017/2393.

               (5)

               Măsurile prevăzute în prezentul regulament sunt conforme cu avizul Comitetului pentru fondurile agricole,

         ADOPTĂ PREZENTUL REGULAMENT:
   Articolul 1
   În anexa IV la Regulamentul de punere în aplicare (UE) 2017/1758, la punctul 1.2 „Structura codului bugetar”, al treilea tabel, care definește a doua cifră din combinația de articole utilizate pentru stabilirea ratei maxime a contribuției FEADR „RRR”, se modifică după cum urmează:

               1.

               Rândul corespunzător codului 6 se înlocuiește cu următorul text:

                           „6

                           59 alineatul (4) litera (f)

                           Alocare suplimentară pentru Irlanda, Portugalia și Cipru”

               2.

               Se adaugă următorul rând:

                           „8

                           59 alineatul (4) litera (h)

                           Rata contribuției menționată la articolul 39a alineatul (13) din Regulamentul (UE) nr. 1303/2013 pentru instrumentul financiar menționat la articolul 38 alineatul (1) litera (c) din regulamentul menționat”.

         Articolul 2
   Prezentul regulament intră în vigoare în a șaptea zi de la data publicării în Jurnalul Oficial al Uniunii Europene.
   Se aplică de la 1 ianuarie 2018.

      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 15 martie 2018.

            Pentru Comisie

            Președintele

         Jean-Claude JUNCKER

      (1)  JO L 347, 20.12.2013, p. 549.

      (2)  Regulamentul de punere în aplicare (UE) 2017/1758 al Comisiei din 27 septembrie 2017 de stabilire a formei și a conținutului informațiilor contabile care trebuie transmise Comisiei în scopul verificării conturilor FEGA și FEADR, precum și în scopuri de monitorizare și prognoză (JO L 250, 28.9.2017, p. 1).

      (3)  Regulamentul (UE) 2017/2393 al Parlamentului European și al Consiliului din 13 decembrie 2017 de modificare a Regulamentelor (UE) nr. 1305/2013 privind sprijinul pentru dezvoltare rurală acordat din Fondul european agricol pentru dezvoltare rurală (FEADR), (UE) nr. 1306/2013 privind finanțarea, gestionarea și monitorizarea politicii agricole comune, (UE) nr. 1307/2013 de stabilire a unor norme privind plățile directe acordate fermierilor prin scheme de sprijin în cadrul politicii agricole comune, (UE) nr. 1308/2013 de instituire a unei organizări comune a piețelor produselor agricole și (UE) nr. 652/2014 de stabilire a unor dispoziții pentru gestionarea cheltuielilor privind lanțul alimentar, sănătatea și bunăstarea animalelor, precum și sănătatea plantelor și materialul de reproducere a plantelor (JO L 350, 29.12.2017, p. 15).

      (4)  Regulamentul (UE) nr. 1305/2013 al Parlamentului European și al Consiliului din 17 decembrie 2013 privind sprijinul pentru dezvoltare rurală acordat din Fondul european agricol pentru dezvoltare rurală (FEADR) și de abrogare a Regulamentului (CE) nr. 1698/2005 al Consiliului (JO L 347, 20.12.2013, p. 487).


title: Regulamentul de punere în aplicare (UE) 2018/406 al Comisiei din 2 martie 2018 de înregistrare a unei denumiri în Registrul denumirilor de origine protejate și al indicațiilor geografice protejate [„Amêndoa Coberta de Moncorvo” (IGP)]

text:
               16.3.2018

               RO

               Jurnalul Oficial al Uniunii Europene

               L 74/5

         REGULAMENTUL DE PUNERE ÎN APLICARE (UE) 2018/406 AL COMISIEI
   din 2 martie 2018
   de înregistrare a unei denumiri în Registrul denumirilor de origine protejate și al indicațiilor geografice protejate [„Amêndoa Coberta de Moncorvo” (IGP)]
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Regulamentul (UE) nr. 1151/2012 al Parlamentului European și al Consiliului din 21 noiembrie 2012 privind sistemele din domeniul calității produselor agricole și alimentare (1), în special articolul 52 alineatul (2),
   întrucât:

               (1)

               În conformitate cu articolul 50 alineatul (2) litera (a) din Regulamentul (UE) nr. 1151/2012, cererea de înregistrare a denumirii „Amêndoa Coberta de Moncorvo”, depusă de Portugalia, a fost publicată în Jurnalul Oficial al Uniunii Europene
                   (2).

               (2)

               Deoarece Comisiei nu i s-a comunicat nicio declarație de opoziție în conformitate cu articolul 51 din Regulamentul (UE) nr. 1151/2012, denumirea „Amêndoa Coberta de Moncorvo” ar trebui, prin urmare, înregistrată,

         ADOPTĂ PREZENTUL REGULAMENT:
   Articolul 1
   Se înregistrează denumirea „Amêndoa Coberta de Moncorvo” (IGP).
   Denumirea menționată la primul paragraf identifică un produs din clasa 2.3. Pâine, produse de patiserie, prăjituri, produse de cofetărie, biscuiți și alte produse de panificație din anexa XI la Regulamentul de punere în aplicare (UE) nr. 668/2014 al Comisiei (3).
   Articolul 2
   Prezentul regulament intră în vigoare în a douăzecea zi de la data publicării în Jurnalul Oficial al Uniunii Europene.

      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 2 martie 2018.

            Pentru Comisie,

            Pentru Președinte,

         Phil HOGAN

            Membru al Comisiei

      (1)  JO L 343, 14.12.2012, p. 1.

      (2)  JO C 391, 18.11.2017, p. 11.

      (3)  Regulamentul de punere în aplicare (UE) nr. 668/2014 al Comisiei din 13 iunie 2014 de stabilire a normelor de aplicare a Regulamentului (UE) nr. 1151/2012 al Parlamentului European și al Consiliului privind sistemele din domeniul calității produselor agricole și alimentare (JO L 179, 19.6.2014, p. 36).


title: Regulamentul de punere în aplicare (UE) 2018/407 al Comisiei din 14 martie 2018 privind clasificarea anumitor mărfuri în Nomenclatura combinată

text:
               16.3.2018

               RO

               Jurnalul Oficial al Uniunii Europene

               L 74/6

         REGULAMENTUL DE PUNERE ÎN APLICARE (UE) 2018/407 AL COMISIEI
   din 14 martie 2018
   privind clasificarea anumitor mărfuri în Nomenclatura combinată
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Regulamentul (UE) nr. 952/2013 al Parlamentului European și al Consiliului din 9 octombrie 2013 de stabilire a Codului vamal al Uniunii (1), în special articolul 57 alineatul (4) și articolul 58 alineatul (2),
   întrucât:

               (1)

               Pentru a asigura aplicarea uniformă a Nomenclaturii combinate anexate la Regulamentul (CEE) nr. 2658/87 al Consiliului (2), este necesar să se adopte măsuri privind clasificarea mărfurilor menționate în anexa la prezentul regulament.

               (2)

               Regulamentul (CEE) nr. 2658/87 stabilește regulile generale pentru interpretarea Nomenclaturii combinate. Aceste reguli se aplică, de asemenea, oricăror alte nomenclaturi bazate integral sau parțial pe aceasta sau care îi adaugă acesteia subdiviziuni suplimentare și care sunt stabilite prin dispoziții specifice ale Uniunii, în vederea aplicării de măsuri tarifare sau de altă natură privind comerțul cu mărfuri.

               (3)

               În temeiul acestor reguli generale, mărfurile descrise în coloana (1) a tabelului din anexă ar trebui clasificate la codul NC indicat în coloana (2), pe baza motivelor care figurează în coloana (3) a tabelului menționat.

               (4)

               Este necesar să se prevadă posibilitatea invocării în continuare de către titular, pentru o anumită perioadă de timp, în conformitate cu articolul 34 alineatul (9) din Regulamentul (UE) nr. 952/2013, a informațiilor tarifare obligatorii care sunt emise în legătură cu mărfurile vizate de prezentul regulament, dar care nu sunt conforme cu acesta. Perioada respectivă ar trebui să fie de trei luni.

               (5)

               Măsurile prevăzute în prezentul regulament sunt conforme cu avizul Comitetului Codului vamal,

         ADOPTĂ PREZENTUL REGULAMENT:
   Articolul 1
   Mărfurile descrise în coloana (1) a tabelului din anexă se clasifică în Nomenclatura combinată la codul NC indicat în coloana (2) a tabelului menționat.
   Articolul 2
   Informațiile tarifare obligatorii care nu sunt conforme cu prezentul regulament pot fi în continuare invocate, în conformitate cu articolul 34 alineatul (9) din Regulamentul (UE) nr. 952/2013, timp de trei luni de la data intrării în vigoare a prezentului regulament.
   Articolul 3
   Prezentul regulament intră în vigoare în a douăzecea zi de la data publicării în Jurnalul Oficial al Uniunii Europene.

      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 14 martie 2018.

            Pentru Comisie,

            Pentru Președinte,

         Stephen QUEST

            Director general

            Direcția Generală Impozitare și Uniune Vamală

      (1)  JO L 269, 10.10.2013, p. 1.

      (2)  Regulamentul (CEE) nr. 2658/87 al Consiliului din 23 iulie 1987 privind Nomenclatura tarifară și statistică și Tariful vamal comun (JO L 256, 7.9.1987, p. 1).

      ANEXĂ

                  Descrierea bunurilor

                  Clasificare (cod NC)

                  Motive

                  (1)

                  (2)

                  (3)

                  Un produs denumit „zgură maro de alumină topită”, care este un produs derivat obținut în timpul producerii electrocorindonului simplu în cuptoarele electrice.
                  Produsul este compus din următoarele elemente (% din greutate):

                  7202 29 90

                  Clasificarea se stabilește pe baza regulilor generale 1 și 6 de interpretare a Nomenclaturii combinate, a Notei 3 litera (a) la capitolul 26, a Notei 1 litera (c) la capitolul 72, a Notei de subpoziție 2 la capitolul 72, precum și pe baza textului codurilor NC 7202 , 7202 29  și 7202 29 90 .
                  Clasificarea la poziția 2620  este exclusă, deoarece produsul nu îndeplinește cerințele de la Nota 3 litera (a) la capitolul 26.
                  Compoziția chimică a acestui produs îndeplinește cerințele Notei 1 litera (c) la capitolul 72, care definește feroaliajele, precum și ale Notei de subpoziție 2 la capitolul 72, care definește feroaliajele de la poziția 7202 .
                  Cele două caracteristici esențiale ale acestui produs, conforme cu descrierea feroaliajelor, sunt următoarele: produsul este utilizat la separarea gravimetrică a minereurilor metalifere și este produs în cuptoare electrice (a se vedea, de asemenea, notele explicative ale Sistemului armonizat aferente poziției 7202  al patrulea și al șaselea paragraf).
                  Pe baza compoziției chimice a produsului, care permite utilizarea acestuia la separarea gravimetrică a minereurilor metalifere prin flotație selectivă, rezultă că produsul trebuie clasificat la poziția 7202  ca feroaliaj.
                  În consecință, produsul trebuie clasificat la codul NC 7202 29 90  ca alt aliaj fier-siliciu.

                              —

                              fier

                  75

                              —

                              siliciu

                  15

                              —

                              titan

                  5

                              —

                              aluminiu

                  3

                              —

                              alte metale

                  2

                  Produsul este utilizat pentru concentrarea minereurilor metalifere prin flotația selectivă în procesul de separare gravimetrică.


title: Regulamentul de punere în aplicare (UE) 2018/420 al Consiliului din 19 martie 2018 privind punerea în aplicare a Regulamentului (UE) nr. 36/2012 privind măsuri restrictive având în vedere situația din Siria

text:
               19.3.2018

               RO

               Jurnalul Oficial al Uniunii Europene

               LI 75/1

         REGULAMENTUL DE PUNERE ÎN APLICARE (UE) 2018/420 AL CONSILIULUI
   din 19 martie 2018
   privind punerea în aplicare a Regulamentului (UE) nr. 36/2012 privind măsuri restrictive având în vedere situația din Siria
   CONSILIUL UNIUNII EUROPENE,
   având în vedere Tratatul privind funcționarea Uniunii Europene,
   având în vedere Regulamentul (UE) nr. 36/2012 al Consiliului din 18 ianuarie 2012 privind măsuri restrictive având în vedere situația din Siria și de abrogare a Regulamentului (UE) nr. 442/2011 (1), în special articolul 32 alineatul (1),
   având în vedere propunerea Înaltului Reprezentant al Uniunii pentru afaceri externe și politica de securitate,
   întrucât:

               (1)

               La 18 ianuarie 2012, Consiliul a adoptat Regulamentul (UE) nr. 36/2012.

               (2)

               Având în vedere gravitatea situației din Siria, în special utilizarea de către regimul sirian a armelor chimice și implicarea acestuia în proliferarea armelor chimice, patru persoane ar trebui adăugate pe lista persoanelor fizice și juridice, entităților sau organismelor cărora li se aplică măsuri restrictive, care figurează în anexa II la Regulamentul (UE) nr. 36/2012.

               (3)

               Prin urmare, anexa II la Regulamentul (UE) nr. 36/2012 ar trebui modificată în consecință,

         ADOPTĂ PREZENTUL REGULAMENT:
   Articolul 1
   Anexa II la Regulamentul (UE) nr. 36/2012 se modifică în conformitate cu anexa la prezentul regulament.
   Articolul 2
   Prezentul regulament intră în vigoare la data publicării în Jurnalul Oficial al Uniunii Europene.

      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 19 martie 2018.

            Pentru Consiliu

            Președintele

         F. MOGHERINI

      (1)  JO L 16, 19.1.2012, p. 1.

      ANEXĂ
      Persoanele enumerate în continuare se adaugă pe lista prevăzută în secțiunea A (Persoane) din anexa II la Regulamentul (UE) nr. 36/2012:

                     Nume

                     Informații de identificare

                     Motive

                     Data includerii pe listă

                     „260.

                     Yusuf Ajeeb
                     (alias:; Yousef; Ajib)

                     General de brigadă; Doctor; Șef al serviciului de securitate, Centrul de studii și cercetare științifică (SSRC)
                     Adresă: Centrul de studii și cercetare științifică (Scientific Studies and Research Centre [SSRC]), Barzeh Street, P.O. Box 4470, Damasc

                     Deține funcția de general de brigadă, un ofițer superior în cadrul forțelor armate siriene, aflat în funcție din mai 2011. Începând din 2012 a fost șeful serviciului de securitate al Centrului de studii și cercetare științifică din Siria (SSRC), care desfășoară activități legate de proliferarea armelor chimice. Având în vedere funcția sa importantă ca șef al serviciului de securitate al SSRC, el este asociat cu SSRC, entitate desemnată.

                     19.3.2018

                     261.

                     Maher Sulaiman
                     (alias:; Mahir; Suleiman)

                     Doctor; Director al Institutului superior de știință și tehnologie aplicate
                     Adresă: Institutul superior de știință și tehnologie aplicate (Higher Institute for Applied Sciences and Technology [HIAST]), P.O. Box 31983, Damasc

                     Directorul Institutului superior de știință și tehnologie aplicate (HIAST), care oferă formare și susținere profesională, făcând parte din sectorul proliferării armelor chimice. Având în vedere funcția sa importantă în HIAST, care este o instituție afiliată și subordonată SSRC, el este asociat cu HIAST și SSRC, ambele fiind entități desemnate.

                     19.3.2018

                     262.

                     Salam Tohme
                     (alias:; Salim; Taame, Ta'mah, Toumah)

                     Doctor; Director general adjunct, Centrul de studii și cercetare științifică (SSCR)
                     Adresă: Centrul de studii și cercetare științifică (Scientific Studies and Research Centre [SSRC]), Barzeh Street, P.O. Box 4470, Damasc

                     Director general adjunct al Centrului de studii și cercetare științifică (SSCR), care este responsabil de dezvoltarea și producția de arme neconvenționale, inclusiv arme chimice, precum și de rachete purtătoare pentru acestea. Având în vedere funcția sa importantă în SSRC, el este asociat cu SSRC, entitate desemnată.

                     19.3.2018

                     263.

                     Zuhair Fadhlun
                     (alias:; Zoher; Fadloun, Fadhloun)

                     Director al Institutului 3000 (alias: Institutul 5000), Centrul de studii și cercetare științifică (SSRC)
                     Adresă: Centrul de studii și cercetare științifică (Scientific Studies and Research Centre [SSRC]), Barzeh Street, P.O. Box 4470, Damasc

                     Directorul departamentului din cadrul Centrului de studii și cercetare științifică (SSRC) cunoscut sub numele de Institutul 3000 (alias: Institutul 5000). În această calitate, el este responsabil de proiectele din domeniul armelor chimice, inclusiv privind producția de agenți chimici și muniții chimice. Având în vedere funcția sa importantă în SSRC, el este asociat cu SSRC, entitate desemnată.

                     19.3.2018”


title: Regulamentul de punere în aplicare (UE) 2018/456 al Comisiei din 19 martie 2018 privind etapele procedurale ale procesului de consultare pentru stabilirea statutului de aliment nou în conformitate cu Regulamentul (UE) 2015/2283 al Parlamentului European și al Consiliului privind alimentele noi (Text cu relevanță pentru SEE. )

text:
                  20.3.2018

                  RO

                  Jurnalul Oficial al Uniunii Europene

                  L 77/6

            REGULAMENTUL DE PUNERE ÎN APLICARE (UE) 2018/456 AL COMISIEI
      din 19 martie 2018
      privind etapele procedurale ale procesului de consultare pentru stabilirea statutului de aliment nou în conformitate cu Regulamentul (UE) 2015/2283 al Parlamentului European și al Consiliului privind alimentele noi
      (Text cu relevanță pentru SEE)
      COMISIA EUROPEANĂ,
      având în vedere Tratatul privind funcționarea Uniunii Europene,
      având în vedere Regulamentul (UE) 2015/2283 al Parlamentului European și al Consiliului din 25 noiembrie 2015 privind alimentele noi, de modificare a Regulamentului (UE) nr. 1169/2011 al Parlamentului European și al Consiliului și de abrogare a Regulamentului (CE) nr. 258/97 al Parlamentului European și al Consiliului și a Regulamentului (CE) nr. 1852/2001 al Comisiei (1), în special articolul 4,
      întrucât:

                  (1)

                  Regulamentul (UE) 2015/2283 stabilește norme pentru introducerea pe piață și utilizarea alimentelor noi în Uniune.

                  (2)

                  Articolul 4 din Regulamentul (UE) 2015/2283 stabilește principiile de bază ale procedurii de stabilire a statutului de aliment nou. Alineatul (1) al respectivului articol prevede ca operatorii economici din sectorul alimentar să verifice dacă alimentul pe care intenționează să îl introducă pe piața Uniunii este sau nu cuprins în domeniul de aplicare al regulamentului respectiv.

                  (3)

                  Pentru a stabili statutul de aliment nou al unui anumit aliment, ar trebui transmisă o cerere de consultare. Statele membre ar trebui să verifice valabilitatea unor astfel de cereri. Prin urmare, este necesar să se stabilească norme pentru procesul de verificare.

                  (4)

                  Ar trebui stabilite norme pentru a se asigura faptul că cererea de consultare vizând stabilirea statutului de aliment nou conține toate informațiile necesare în vederea evaluării de către statele membre.

                  (5)

                  Pentru a se asigura faptul că operatorii economici din sectorul alimentar și publicul sunt informați cu privire la statutul de aliment nou, informațiile privind statutul de aliment nou ar trebui să fie puse la dispoziția publicului.

                  (6)

                  Măsurile prevăzute în prezentul regulament sunt conforme cu avizul Comitetului permanent pentru plante, animale, produse alimentare și hrană pentru animale,

            ADOPTĂ PREZENTUL REGULAMENT:
      Articolul 1
      Domeniu de aplicare și obiect
      Prezentul regulament stabilește normele de punere în aplicare a articolului 4 din Regulamentul (UE) 2015/2283 în ceea ce privește etapele procedurale ale procesului de consultare pentru a stabili dacă un aliment este sau nu cuprins în domeniul de aplicare al regulamentului respectiv.
      Articolul 2
      Definiții
      În plus față de definițiile stabilite în Regulamentul (CE) nr. 178/2002 al Parlamentului European și al Consiliului (2) și în Regulamentul (UE) 2015/2283, se aplică următoarele definiții:

                  (a)

                  „cerere de consultare” înseamnă o cerere din partea unui operator economic din sectorul alimentar către un stat membru destinatar de a stabili statutul de aliment nou al unui anumit aliment;

                  (b)

                  „stat membru destinatar” înseamnă un stat membru în care operatorul economic din sectorul alimentar intenționează să introducă pe piață un anumit aliment pentru prima dată.

            Articolul 3
      Transmiterea unei cereri de consultare
      (1)   Operatorul economic din sectorul alimentar consultă statul membru destinatar, astfel cum se prevede la articolul 4 alineatul (2) din Regulamentul (UE) 2015/2283, prin transmiterea unei cereri de consultare statului membru respectiv.
      (2)   În cazul în care operatorul economic din sectorul alimentar intenționează să introducă alimentul pe piață simultan în mai multe state membre, operatorul economic din sectorul alimentar transmite cererea de consultare numai unuia dintre respectivele state membre.
      Articolul 4
      Conținutul și prezentarea unei cereri de consultare
      (1)   Cererea de consultare este transmisă pe cale electronică statului membru destinatar și constă în următoarele:

                  (a)

                  o scrisoare de însoțire;

                  (b)

                  un dosar tehnic;

                  (c)

                  documentație justificativă;

                  (d)

                  o notă explicativă care clarifică scopul și relevanța documentației transmise.

            (2)   Scrisoarea de însoțire menționată la alineatul (1) litera (a) este redactată în conformitate cu modelul prevăzut în anexa I.
      (3)   Dosarul tehnic menționat la alineatul (1) litera (b) conține informațiile necesare pentru a permite statului membru destinatar să concluzioneze cu privire la statutul de aliment nou și se întocmește în conformitate cu modelul prevăzut în anexa II.
      (4)   Prin derogare de la alineatul (3), un solicitant nu este obligat să furnizeze toate elementele menționate în anexa II, cu condiția ca solicitantul să fi prezentat justificări verificabile pentru absența fiecărui element care lipsește.
      Articolul 5
      Proceduri de verificare a valabilității unei cereri de consultare
      (1)   Statul membru destinatar verifică, fără întârziere, dacă cererea de consultare respectă cerințele de la articolul 4.
      (2)   În cazul în care operatorul economic din sectorul alimentar transmite informații insuficiente în cererea de consultare, statul membru destinatar solicită operatorului economic din sectorul alimentar să furnizeze informații suplimentare sau să efectueze actualizări relevante ale cererii de consultare în termenul specificat de statul membru destinatar.
      (3)   Cererea de consultare nu este considerată valabilă dacă:

                  (a)

                  operatorul economic din sectorul alimentar nu furnizează informațiile suplimentare solicitate sau o actualizare a cererii de consultare în perioada specificată de către statul membru destinatar;

                  (b)

                  informațiile suplimentare transmise nu sunt suficiente pentru a concluziona că cererea de consultare este valabilă.

            (4)   Statul membru destinatar decide cu privire la valabilitatea cererii de consultare și informează fără întârziere operatorul economic din sectorul alimentar, celelalte state membre și Comisia cu privire la decizie. În cazul în care cererea de consultare este considerată nevalabilă, statul membru destinatar prezintă motivele pentru această concluzie.
      Articolul 6
      Proceduri de evaluare a valabilității unei cereri de consultare
      (1)   Statul membru destinatar concluzionează cu privire la statutul de aliment nou al unui aliment în termen de patru luni de la data la care el a decis cu privire la valabilitatea cererii de consultare.
      (2)   În cazul în care statul membru destinatar identifică faptul că nu dispune de dovezi suficiente pentru a decide cu privire la statutul de aliment nou al unui aliment, el poate solicita operatorului economic din sectorul alimentar să furnizeze informații suplimentare. Perioada acestei solicitări se stabilește împreună cu operatorul economic din sectorul alimentar.
      Statul membru destinatar poate consulta celelalte state membre și Comisia.
      (3)   Fără a aduce atingere alineatului (4), solicitarea de informații suplimentare la care se face referire în alineatul (2) nu extinde perioada de timp menționată la alineatul (1).
      (4)   În cazuri temeinic justificate, statul membru destinatar poate extinde perioada de timp menționată la alineatul (1) cu maximum patru luni. Statul membru destinatar informează operatorul economic din sectorul alimentar, celelalte state membre și Comisia cu privire la decizia sa și pune la dispoziție justificarea aferentă.
      (5)   După stabilirea concluziei cu privire la statutul de aliment nou al unui aliment, statul membru destinatar informează fără întârziere operatorul economic din sectorul alimentar, celelalte state membre și Comisia cu privire la decizie și pune la dispoziție justificarea aferentă în conformitate cu articolul 7 din prezentul regulament.
      Articolul 7
      Informații privind statutul de aliment nou și publicarea
      (1)   Notificarea menționată la articolul 6 alineatul (5) din prezentul regulament include următoarele:

                  (a)

                  denumirea și descrierea alimentului în cauză;

                  (b)

                  o declarație care să indice dacă alimentul în cauză este nou, dacă nu este nou sau dacă nu este nou doar în suplimentele alimentare;

                  (c)

                  motivele care justifică declarația menționată la litera (b);

                  (d)

                  în cazul în care alimentul este un aliment nou, cea mai adecvată categorie de alimente în care el se încadrează în conformitate cu articolul 3 alineatul (2) din Regulamentul (UE) 2015/2283.

            (2)   Comisia pune, fără întârziere, la dispoziția publicului pe site-ul de internet al Comisiei informațiile privind statutul de aliment nou.
      Articolul 8
      Autoritățile competente ale statelor membre
      Statele membre furnizează Comisiei până la 1 martie 2018 datele de contact ale autorităților naționale competente și datele de contact ale respectivelor puncte de contact desemnate în scopurile prezentului regulament.
      Comisia publică aceste date de contact pe site-ul de internet al Comisiei până la 1 mai 2018.
      Articolul 9
      Confidențialitate
      (1)   Operatorii economici din sectorul alimentar pot solicita statului membru destinatar să confirme că este de acord cu faptul că divulgarea anumitor informații transmise ca parte a cererii de consultare trebuie să beneficieze de un tratament confidențial în cazul în care divulgarea unor astfel de informații ar putea dăuna poziției lor concurențiale.
      (2)   În sensul alineatului (1), operatorii economici din sectorul alimentar indică statului membru destinatar părțile din informațiile furnizate pe care le doresc să fie tratate drept confidențiale și furnizează toate detaliile necesare pentru a susține cererea lor de confidențialitate.
      (3)   Statul membru destinatar comunică operatorului economic din sectorul alimentar opinia sa referitoare la care părți ale informațiilor rămân confidențiale.
      Cu toate acestea, confidențialitatea nu se aplică următoarelor informații:

                  (a)

                  numele și adresa solicitantului;

                  (b)

                  denumirea și descrierea alimentului;

                  (c)

                  un rezumat al studiilor efectuate, transmis de solicitant;

                  (d)

                  dacă este cazul, metoda sau metodele de analiză.

            (4)   În cazul consultării altor state membre în temeiul articolului 6 alineatul (2) al doilea paragraf, statul membru destinatar informează Comisia și statele membre despre opiniile sale referitoare la confidențialitatea cererii de consultare.
      (5)   După ce a fost informat în conformitate cu alineatul (3), operatorul economic din sectorul alimentar își poate retrage cererea de consultare în termen de trei săptămâni, timp în care confidențialitatea informațiilor furnizate trebuie să fie respectată.
      (6)   Comisia și statele membre iau măsurile necesare pentru a asigura confidențialitatea adecvată a informațiilor menționate la alineatul (3) și primite de ele în temeiul prezentului regulament, cu excepția informațiilor care trebuie să fie făcute publice pentru a proteja sănătatea umană.
      (7)   În cazul în care un operator economic din sectorul alimentar își retrage sau și-a retras cererea de consultare în conformitate cu alineatul (5), nici Comisia și nici statele membre nu divulgă informațiile pentru care a fost solicitată confidențialitatea de către operatorul economic din sectorul alimentar în conformitate cu alineatul (1).
      (8)   Aplicarea alineatelor (1)-(7) nu afectează schimbul de informații dintre Comisie și statele membre, necesar pentru a lua în considerare cererea de consultare transmisă în temeiul prezentului regulament.
      Articolul 10
      Intrare în vigoare și aplicare
      Prezentul regulament intră în vigoare în a douăzecea zi de la data publicării în Jurnalul Oficial al Uniunii Europene.

         Prezentul regulament este obligatoriu în toate elementele sale și se aplică direct în toate statele membre.
         Adoptat la Bruxelles, 19 martie 2018.

               Pentru Comisie

               Președintele

            Jean-Claude JUNCKER

         (1)  JO L 327, 11.12.2015, p. 1.

         (2)  Regulamentul (CE) nr. 178/2002 al Parlamentului European și al Consiliului din 28 ianuarie 2002 de stabilire a principiilor și a cerințelor generale ale legislației alimentare, de instituire a Autorității Europene pentru Siguranța Alimentară și de stabilire a procedurilor în domeniul siguranței produselor alimentare (JO L 31, 1.2.2002, p. 1).

         ANEXA I

            MODEL DE SCRISOARE DE INTENȚIE CARE ÎNSOȚEȘTE O CERERE DE CONSULTARE PENTRU STABILIREA STATUTULUI DE ALIMENT NOU

            Autoritatea competentă a statului membru

         Data: …
         Obiect: Cerere de consultare pentru stabilirea statutului de aliment nou al …
         …
         Operatorul sau operatorii economici din sectorul alimentar/partea care solicită consultare:
         Societate: …
         Adresă: …
         Telefon: …
         E-mail: …
         Persoană de contact: …
         depune sau depun prezenta cerere de consultare pentru stabilirea statutului de aliment nou al …
         Cu stimă,
         Semnătură …
         Documente anexate:

                     ☐

                     dosar tehnic

                     ☐

                     documente în sprijinul cererii de consultare

                     ☐

                     notă explicativă

         ANEXA II

            MODEL DE DOSAR TEHNIC

         Legătura dintre diferitele informații este explicată într-o notă explicativă. Explicația este necesară îndeosebi în cazul dovezilor prezentate pentru susținerea consumului uman la un nivel semnificativ în Uniune înainte de 15 mai 1997, caz în care, pentru a se putea formula o concluzie, trebuie să fie luate în considerare documente din mai multe surse.
         În cazul în care doar anumite părți din documentele respective sunt relevante pentru stabilirea statutului de aliment nou, părțile respective se evidențiază.
         Secțiunea 1 trebuie completată pentru toate alimentele.
         Pentru extracte, în plus față de secțiunea 1, trebuie completată secțiunea 2.
         Pentru alimentele care rezultă dintr-un proces de producție care nu a fost utilizat pentru producerea de alimente în Uniune înainte de 15 mai 1997, trebuie completate secțiunea 1 (punctele 1-3 și punctul 7) și secțiunea 3.

            Secțiunea 1: Toate alimentele (pentru alimentele care rezultă dintr-un proces de producție care nu a fost utilizat pentru producerea de alimente în Uniune înainte de 15 mai 1997, doar punctele 1-3 și punctul 7)

                                    1.

                                 Descrierea alimentelor

                                 1.1.

                                 Denumirea alimentului

                                 1.2.

                                 Descrierea detaliată a alimentului, inclusiv informații din care să rezulte dacă alimentul este compus din nanomateriale fabricate, astfel cum se menționează la articolul 3 alineatul (2) litera (a) subpunctele (viii) și (ix) din Regulamentul (UE) 2015/2283 (1)

                                 1.3.

                                 Categoria propusă a alimentului nou în conformitate cu articolul 3 alineatul (2) litera (a) din Regulamentul (UE) 2015/2283, dacă este cazul

                                    2.

                                 Caracterizarea suplimentară a alimentului și/sau a sursei alimentului (dacă este relevant)

               A.   Organisme (microorganisme, ciuperci, alge, plante, animale)

                                 2.1.

                                 Denumire taxonomică (denumirea latină completă cu numele autorului)

                                 2.2.

                                 Sinonime, alte denumiri, dacă este cazul

                                 2.3.

                                 Specificarea părții organismului la care se referă utilizarea pentru consumul uman înainte de 15 mai 1997 în Uniune, dacă este cazul

                                 2.4.

                                 Specificarea purității/concentrației

               B.   Substanțe chimice

                                 2.5.

                                 Număr sau numere CAS (dacă au fost atribuite)

                                 2.6.

                                 Denumirea sau denumirile chimice conform normelor nomenclatorului IUPAC

                                 2.7.

                                 Sinonime, denumire comercială, denumire comună, dacă este cazul

                                 2.8.

                                 Formula moleculară și structurală

                                 2.9.

                                 Specificarea purității/concentrației

                                    3.

                                 Condiții de utilizare

                                 3.1.

                                 Cum se intenționează să fie utilizat alimentul?

                                 3.2.

                                 Tipul de produs sau de produse în care se intenționează să fie utilizat alimentul

                                 3.3.

                                 Nivelul/concentrația (sau intervalul de niveluri) din produs sau produse la care se intenționează să fie utilizat alimentul

                                    4.

                                 Procesul de producție

                                 4.1.

                                 Descrierea detaliată a procesului de producție. A se include o diagramă a fluxului procesului pentru a descrie procesul de producție.

                                    5.

                                 Istoricul consumului uman al alimentului în Uniune înainte de 15 mai 1997

                                 5.1.

                                 În ce măsură a fost consumat alimentul la un nivel semnificativ pe teritoriul întregii Uniuni înainte de 15 mai 1997? Se furnizează detalii.

                                 5.2.

                                 În ce măsură a fost consumat alimentul la un nivel semnificativ într-un stat membru înainte de 15 mai 1997? Se furnizează detalii.

                                 5.3.

                                 A fost alimentul consumat în Uniune numai la nivel regional sau în mică măsură la nivel local înainte de 15 mai 1997? Se furnizează detalii.

                                 5.4.

                                 A fost alimentul disponibil înainte de 15 mai 1997 în Uniune ca ingredient destinat unei populații-țintă specifice (de exemplu, aliment pentru un scop medical special)? Se furnizează detalii.

                                    6.

                                 Consultări cu privire la disponibilitatea în Uniune
                                 În cazul în care operatorii economici din sectorul alimentar nu sunt siguri dacă informațiile pe care le dețin sunt suficiente pentru a dovedi că alimentul în cauză a fost utilizat pentru consum uman la un nivel semnificativ în Uniune înainte de 15 mai 1997, ei se pot consulta cu alți operatori economici din sectorul alimentar sau cu federații ale operatorilor economici din sectorul alimentar pentru a colecta informații suficiente.

                                 6.1.

                                 Au fost consultați alți operatori economici din sectorul alimentar sau federații ale operatorilor economici din sectorul alimentar? Se furnizează detalii.

                                 6.2.

                                 Este alimentul disponibil în prezent pe piața Uniunii? Se furnizează detalii.

                                    7.

                                 Informații suplimentare

                                 7.1.

                                 Există vreo informație din care să rezulte că produsul în cauză este utilizat în Uniune ca medicament în conformitate cu Directiva 2001/83/CE (2)?

                                 7.2.

                                 Există orice alte informații care ar putea ajuta la stabilirea statutului de aliment nou? Trebuie să fie transmise orice informații relevante, chiar dacă nu sunt solicitate în mod specific.

            Secțiunea 2: Extracte

                                    8.

                                 Extracte

                                 8.1.

                                 Orice detalii suplimentare despre materiile folosite ca sursă pentru extract, dacă nu sunt furnizate în secțiunea 1. Se furnizează detalii.

                                 8.2.

                                 Specificațiile extractului. Se furnizează detalii.

                                 8.3.

                                 În cazul extragerii dintr-o sursă de alimente, va fi aportul oricăror componente ale extractului din aliment mai mare decât aportul acestor componente în sursa de alimente? Se furnizează detalii.

            Secțiunea 3: Alimente care rezultă dintr-un proces de producție care nu a fost utilizat pentru producerea de alimente în Uniune înainte de 15 mai 1997

                                    9.

                                 Procesul de producție

                                 9.1.

                                 Descrierea detaliată a procesului de producție. A se include o diagramă a fluxului procesului pentru a descrie procesul de producție.

                                 9.2.

                                 Afectează structura sau compoziția alimentului valoarea sa nutritivă, metabolismul său sau nivelul său de substanțe nedorite din cauza procesului prin care alimentul a fost preparat? Se furnizează detalii.

                                 9.3.

                                 Este alimentul produs dintr-o sursă care, ea însăși, nu este consumată în mod normal în cadrul alimentației? Se furnizează detalii.

                     (1)

                     Regulamentul (UE) 2015/2283 al Parlamentului European și al Consiliului din 25 noiembrie 2015 privind alimentele noi, de modificare a Regulamentului (UE) nr. 1169/2011 al Parlamentului European și al Consiliului și de abrogare a Regulamentului (CE) nr. 258/97 al Parlamentului European și al Consiliului și a Regulamentului (CE) nr. 1852/2001 al Comisiei (JO L 327, 11.12.2015, p. 1).

                     (2)

                     Directiva 2001/83/CE a Parlamentului European și a Consiliului din 6 noiembrie 2001 de instituire a unui cod comunitar cu privire la medicamentele de uz uman (JO L 311, 28.11.2001, p. 67).


title: Regulamentul de punere în aplicare (UE) 2018/460 al Comisiei din 20 martie 2018 de autorizare a introducerii pe piață a florotaninurilor din Ecklonia cava ca aliment nou în temeiul Regulamentului (UE) 2015/2283 al Parlamentului European și al Consiliului și de modificare a Regulamentului de punere în aplicare (UE) 2017/2470 al Comisiei (Text cu relevanță pentru SEE. )

text:
               21.3.2018

               RO

               Jurnalul Oficial al Uniunii Europene

               L 78/2

         REGULAMENTUL DE PUNERE ÎN APLICARE (UE) 2018/460 AL COMISIEI
   din 20 martie 2018
   de autorizare a introducerii pe piață a florotaninurilor din Ecklonia cava ca aliment nou în temeiul Regulamentului (UE) 2015/2283 al Parlamentului European și al Consiliului și de modificare a Regulamentului de punere în aplicare (UE) 2017/2470 al Comisiei
   (Text cu relevanță pentru SEE)
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Regulamentul (UE) 2015/2283 al Parlamentului European și al Consiliului din 25 noiembrie 2015 privind alimentele noi, de modificare a Regulamentului (UE) nr. 1169/2011 al Parlamentului European și al Consiliului și de abrogare a Regulamentului (CE) nr. 258/97 al Parlamentului European și al Consiliului și a Regulamentului (CE) nr. 1852/2001 al Comisiei (1), în special articolul 12,
   întrucât:

               (1)

               Regulamentul (UE) 2015/2283 prevede că doar alimentele noi autorizate și incluse în lista Uniunii pot fi introduse pe piața Uniunii.

               (2)

               În conformitate cu articolul 8 din Regulamentul (UE) 2015/2283, a fost adoptat Regulamentul de punere în aplicare (UE) 2017/2470 al Comisiei (2), care stabilește o listă a Uniunii cu alimentele noi autorizate.

               (3)

               În conformitate cu articolul 12 din Regulamentul (UE) 2015/2283, Comisia transmite un proiect de act de punere în aplicare privind introducerea pe piața Uniunii a unui aliment nou și actualizarea listei Uniunii.

               (4)

               În conformitate cu articolul 35 alineatul (1) din Regulamentul (UE) 2015/2283, orice cerere de introducere a unui aliment nou pe piața Uniunii care este transmisă unui stat membru în conformitate cu articolul 4 din Regulamentul (CE) nr. 258/97 al Parlamentului European și al Consiliului (3) și în cazul căreia nu s-a luat nicio decizie finală înainte de 1 ianuarie 2018, este tratată ca o cerere introdusă în temeiul Regulamentului (UE) 2015/2283.

               (5)

               La data de 14 mai 2015, societatea Botamedi Inc. a înaintat o cerere către autoritatea competentă din Irlanda vizând introducerea pe piața Uniunii a florotaninurilor extrase din alga marină comestibilă Ecklonia cava („florotaninuri din Ecklonia cava”) ca ingredient alimentar nou în sensul articolului 1 alineatul (2) litera (c) din Regulamentul (CE) nr. 258/97. Cererea solicită ca florotaninurile din Ecklonia cava să fie utilizate în suplimentele alimentare destinate populației generale, cu excepția copiilor cu vârste sub 12 ani.

               (6)

               În timp ce cererea de introducere a florotaninurilor din Ecklonia cava ca aliment nou pe piața Uniunii a fost depusă în conformitate cu articolul 4 din Regulamentul (CE) nr. 258/97, cererea îndeplinește, de asemenea, cerințele prevăzute în Regulamentul (UE) 2015/2283.

               (7)

               Autoritatea competentă din Irlanda a emis raportul ei de evaluare inițială la 29 martie 2016. În raportul respectiv s-a concluzionat că este necesară o evaluare suplimentară a florotaninurilor din Ecklonia cava, în conformitate cu articolul 6 alineatul (3) din Regulamentul (CE) nr. 258/97.

               (8)

               La 10 mai 2016, Comisia a transmis raportul de evaluare inițială celorlalte state membre. Statele membre, în termenul de 60 de zile prevăzut la articolul 6 alineatul (4) primul paragraf din Regulamentul (CE) nr. 258/97, au fost de acord cu raportul de evaluare inițială întocmit de Irlanda.

               (9)

               Având în vedere raportul de evaluare inițială întocmit de Irlanda, cu care celelalte state membre au fost de acord, Comisia a consultat, la 22 iulie 2016, Autoritatea Europeană pentru Siguranța Alimentară (EFSA), solicitându-i să efectueze o evaluare suplimentară a florotaninurilor din Ecklonia cava ca ingredient alimentar nou în conformitate cu Regulamentul (CE) nr. 258/97.

               (10)

               La 20 septembrie 2017, EFSA a adoptat un „Aviz științific privind siguranța florotaninurilor din Ecklonia cava ca aliment nou în conformitate cu Regulamentul (CE) nr. 258/97” (4). Acest aviz, deși elaborat și adoptat de EFSA în conformitate cu Regulamentul (CE) nr. 258/97, respectă cerințele de la articolul 11 din Regulamentul (UE) 2015/2283.

               (11)

               Avizul EFSA a evidențiat faptul că aportul de iod din suplimentele alimentare care conțin florotaninuri din Ecklonia cava poate fi îngrijorător pentru persoanele aflate la risc de boli tiroidiene și că, în cazul în care persoanele care nu se află la risc de boli tiroidiene consumă suplimente alimentare care conțin florotaninuri din Ecklonia cava în plus față de alte suplimente alimentare care conțin iod, aportul lor total de iod poate depăși limita superioară stabilită pentru iod (5). Etichetele suplimentelor alimentare care conțin florotaninuri din Ecklonia cava ar trebui, prin urmare, să conțină informații corespunzătoare.

               (12)

               În plus, având în vedere utilizarea preconizată și faptul că cererea de autorizare exclude copiii cu vârste sub 12 ani, etichetele suplimentelor alimentare care conțin florotaninuri din Ecklonia cava ar trebui, de asemenea, să conțină informații corespunzătoare în acest sens.

               (13)

               Prin urmare, avizul EFSA oferă suficiente motive pentru a se stabili faptul că florotaninurile din Ecklonia cava, în cadrul utilizărilor și al nivelurilor de utilizare propuse atunci când sunt utilizate ca ingrediente în suplimentele alimentare, respectă criteriile prevăzute la articolul 12 alineatul (1) din Regulamentul (UE) 2015/2283.

               (14)

               Directiva 2002/46/CE a Parlamentului European și a Consiliului (6) stabilește cerințele pentru suplimentele alimentare. Utilizarea florotaninurilor din Ecklonia cava ar trebui autorizată fără a aduce atingere respectivei directive.

               (15)

               Măsurile prevăzute în prezentul regulament sunt conforme cu avizul Comitetului permanent pentru plante, animale, produse alimentare și hrană pentru animale,

         ADOPTĂ PREZENTUL REGULAMENT:
   Articolul 1
   (1)   Florotaninurile din Ecklonia cava, cu specificațiile din anexa la prezentul regulament, se includ în lista Uniunii cu alimente noi autorizate, astfel cum se prevede la articolul 8 din Regulamentul (UE) 2015/2283.
   (2)   Rubrica din lista Uniunii menționată la alineatul (1) include condițiile de utilizare și cerințele de etichetare stabilite în anexa la prezentul regulament.
   (3)   Autorizația prevăzută în prezentul articol nu aduce atingere dispozițiilor Directivei 2002/46/CE.
   Articolul 2
   Anexa la Regulamentul de punere în aplicare (UE) 2017/2470 se modifică în conformitate cu anexa la prezentul regulament.
   Articolul 3
   Prezentul regulament intră în vigoare în a douăzecea zi de la data publicării în Jurnalul Oficial al Uniunii Europene.

      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 20 martie 2018.

            Pentru Comisie

            Președintele

         Jean-Claude JUNCKER

      (1)  JO L 327, 11.12.2015, p. 1.

      (2)  Regulamentul de punere în aplicare (UE) 2017/2470 al Comisiei din 20 decembrie 2017 de stabilire a listei cu alimente noi a Uniunii în conformitate cu Regulamentul (UE) 2015/2283 al Parlamentului European și al Consiliului privind alimentele noi (JO L 351, 30.12.2017, p. 72).

      (3)  Regulamentul (CE) nr. 258/97 al Parlamentului European și al Consiliului din 27 ianuarie 1997 privind alimentele și ingredientele alimentare noi (JO L 43, 14.2.1997, p. 1).

      (4)  EFSA Journal 2017;15(10):5003.

      (5)  Aviz al Comitetului științific pentru alimente privind limita superioară tolerabilă a aportului de iod, 7.10.2002.

      (6)  Directiva 2002/46/CE a Parlamentului European și a Consiliului din 10 iunie 2002 referitoare la apropierea legislațiilor statelor membre privind suplimentele alimentare (JO L 183, 12.7.2002, p. 51).

      ANEXĂ
      Anexa la Regulamentul de punere în aplicare (UE) 2017/2470 se modifică după cum urmează:

                  1.

                  Următoarea rubrică se inserează în tabelul 1 (Alimente noi autorizate) în ordine alfabetică:

                              Aliment nou autorizat

                              Condițiile în care poate fi utilizat alimentul nou

                              Cerințe specifice suplimentare privind etichetarea

                              Alte cerințe

                              „Florotaninuri din

                                    Ecklonia cava

                                 Categorie specifică de alimente

                                 Niveluri maxime

                              Denumirea alimentului nou de pe eticheta produselor alimentare care îl conțin este «Florotaninuri din Ecklonia cava»
                              Suplimentele alimentare care conțin florotaninuri din Ecklonia cava poartă următoarea mențiune:

                                          (a)

                                          Acest supliment alimentar nu trebuie să fie consumat de către copii/adolescenți cu vârsta mai mică de doisprezece/paisprezece/optsprezece (*) ani.

                                          (b)

                                          Acest supliment alimentar nu trebuie să fie consumat de către persoanele cu boli tiroidiene sau de către persoanele care știu că se află la risc de apariție a bolilor tiroidiene sau care au fost identificate ca având un astfel de risc.

                                          (c)

                                          Acest supliment alimentar nu trebuie să fie consumat de persoane care consumă simultan și alte suplimente alimentare care conțin iod.

                                          (*)

                                          În funcție de grupa de vârstă căreia îi este destinat suplimentul alimentar.”

                              Suplimente alimentare, astfel cum sunt definite în Directiva 2002/46/CE, destinate populației generale, cu excepția copiilor cu vârste sub 12 ani

                              163 mg/zi pentru adolescenții cu vârste între 12 și 14 ani;
                              230 mg/zi pentru adolescenții cu vârste peste 14 ani;
                              263 mg/zi pentru adulți.

                  2.

                  Următoarea rubrică se inserează în tabelul 2 (Specificații) în ordine alfabetică:

                              Alimente noi autorizate

                              Specificație

                              „Florotaninuri din

                                    Ecklonia cava

                                 Descriere/definiție:

                              Florotaninurile din Ecklonia cava sunt obținute prin extracție alcoolică din alga marină comestibilă Ecklonia cava. Extractul este o pulbere de culoare maro închis, bogată în florotaninuri, compuși polifenolici care se pot întâlni ca metaboliți secundari în anumite specii de alge brune.

                                 Caracteristici/Compoziție

                              Conținut de florotaninuri: 90 ± 5 %
                              Activitate antioxidantă: > 85 %
                              Umiditate: < 5 %
                              Cenușă: < 5 %

                                 Criterii microbiologice:

                              Numărul total de celule viabile: < 3 000  UFC/g
                              Mucegaiuri/drojdii: < 300 UFC/g
                              Coliforme: Test negativ

                                 Salmonella spp.: Test negativ

                                 Staphylococcus aureus: Test negativ

                                 Metale grele și halogeni:

                              Plumb: < 3 mg/kg
                              Mercur: < 0,1 mg/kg
                              Cadmiu: < 3 mg/kg
                              Arsen: < 25 mg/kg
                              Arsen anorganic: < 0,5 mg/kg
                              Iod: 150 – 650 mg/kg
                              UFC: Unități formatoare de colonii (Colony Forming Units – CFU)”


title: Regulamentul de punere în aplicare (UE) 2018/462 al Comisiei din 20 martie 2018 de autorizare a unei prelungiri a utilizării L-ergotioneinei ca aliment nou în temeiul Regulamentului (UE) 2015/2283 al Parlamentului European și al Consiliului și de modificare a Regulamentului de punere în aplicare (UE) 2017/2470 al Comisiei (Text cu relevanță pentru SEE. )

text:
               21.3.2018

               RO

               Jurnalul Oficial al Uniunii Europene

               L 78/11

         REGULAMENTUL DE PUNERE ÎN APLICARE (UE) 2018/462 AL COMISIEI
   din 20 martie 2018
   de autorizare a unei prelungiri a utilizării L-ergotioneinei ca aliment nou în temeiul Regulamentului (UE) 2015/2283 al Parlamentului European și al Consiliului și de modificare a Regulamentului de punere în aplicare (UE) 2017/2470 al Comisiei
   (Text cu relevanță pentru SEE)
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Regulamentul (UE) 2015/2283 al Parlamentului European și al Consiliului din 25 noiembrie 2015 privind alimentele noi, de modificare a Regulamentului (UE) nr. 1169/2011 al Parlamentului European și al Consiliului și de abrogare a Regulamentului (CE) nr. 258/97 al Parlamentului European și al Consiliului și a Regulamentului (CE) nr. 1852/2001 al Comisiei (1), în special articolul 12,
   întrucât:

               (1)

               Regulamentul (UE) 2015/2283 prevede că doar alimentele noi autorizate și incluse în lista Uniunii pot fi introduse pe piață pe teritoriul Uniunii.

               (2)

               În temeiul articolului 8 din Regulamentul (UE) 2015/2283, a fost adoptat Regulamentul de punere în aplicare (UE) 2017/2470 al Comisiei (2), care stabilește o listă cu alimente noi autorizate a Uniunii.

               (3)

               În temeiul articolului 12 din Regulamentul (UE) 2015/2283, Comisia prezintă un proiect de act de punere în aplicare privind introducerea pe piața Uniunii a unui aliment nou și actualizarea listei Uniunii.

               (4)

               La 25 iulie 2013, societatea Tetrahedron a înaintat o cerere către autoritățile competente din Franța în vederea introducerii L-ergotioneinei sintetice (denumită în continuare „L-ergotioneină”) pe piața Uniunii ca ingredient alimentar nou în sensul articolului 1 alineatul (2) litera (c) din Regulamentul (CE) nr. 258/97 al Parlamentului European și al Consiliului (3). În cerere se solicita ca L-ergotioneina să fie utilizată în suplimente alimentare destinate populației generale, cu excepția femeilor însărcinate, a celor care alăptează și a copiilor sub trei ani, precum și în băuturile nealcoolice, produsele lactate proaspete, băuturile pe bază de lapte, batoanele din cereale și ciocolata destinate populației generale, cu excepția femeilor însărcinate, a celor care alăptează, a sugarilor și a copiilor de vârstă mică.

               (5)

               La 26 octombrie 2016, EFSA a adoptat un aviz intitulat „Scientific Opinion on the safety of L-ergothioneine as a novel food pursuant to Regulation (EC) No 258/97” [Aviz științific privind siguranța L-ergotioneinei ca aliment nou în temeiul Regulamentului (CE) nr. 258/97] (4). În avizul său, EFSA a concluzionat că L-ergotioneina este sigură pentru utilizările și nivelurile de utilizare propuse.

               (6)

               Prin Decizia de punere în aplicare (UE) 2017/1281 a Comisiei (5) a fost autorizată, în conformitate cu Regulamentul (CE) nr. 258/97, introducerea pe piață a L-ergotioneinei ca ingredient alimentar nou care să fie utilizat în suplimente alimentare destinate populației generale, cu excepția sugarilor, a copiilor de vârstă mică, a femeilor însărcinate și a celor care alăptează.

               (7)

               Prezentul regulament de punere în aplicare abordează restul utilizărilor și al nivelurilor de utilizare pentru care s-a solicitat autorizarea. Înainte de a lua o decizie finală cu privire la întreaga sferă de aplicare a acestei substanțe, Comisia a inițiat o evaluare suplimentară pentru a se asigura că L-ergotioneina este sigură și atunci când este consumată sub alte forme decât în suplimente alimentare de către sugari, copii de vârstă mică, femei însărcinate și femei care alăptează.

               (8)

               La 26 aprilie 2017, solicitantul a fost informat cu privire la solicitarea suplimentară adresată EFSA de către Comisie și a fost de acord cu aceasta.

               (9)

               La 19 mai 2017, Comisia a consultat EFSA, solicitându-i să efectueze o evaluare suplimentară privind siguranța L-ergotioneinei în băuturile nealcoolice, produsele lactate proaspete, băuturile pe bază de lapte, batoanele din cereale și ciocolata destinate femeilor însărcinate, celor care alăptează, sugarilor și copiilor de vârstă mică.

               (10)

               În temeiul articolului 35 alineatul (1) din Regulamentul (UE) 2015/2283, orice cerere privind introducerea unui aliment nou pe piața Uniunii, prezentată unui stat membru în conformitate cu articolul 4 din Regulamentul (CE) nr. 258/97 privind alimentele și ingredientele alimentare noi și în privința căreia decizia finală nu a fost luată înainte de 1 ianuarie 2018, trebuie tratată ca o cerere transmisă în temeiul Regulamentului (UE) 2015/2283.

               (11)

               La 25 octombrie 2017, EFSA a adoptat un aviz intitulat „Scientific Opinion on the safety of L-ergothioneine” (Aviz științific privind siguranța L-ergotioneinei) (6). Acest aviz, deși a fost elaborat și adoptat de EFSA în temeiul Regulamentului (CE) nr. 258/97, este în conformitate cu cerințele de la articolul 11 din Regulamentul (UE) 2015/2283.

               (12)

               În aviz sunt prezentate suficiente motive pentru a se stabili că L-ergotioneina, atunci când este utilizată ca ingredient în băuturile nealcoolice, produsele lactate proaspete, băuturile pe bază de lapte, batoanele din cereale și produsele de cofetărie din ciocolată, luând în considerare toate grupele de populație, respectă cerințele de la articolul 12 alineatul (1) din Regulamentul (UE) 2015/2283.

               (13)

               Regulamentul (UE) nr. 1308/2013 al Parlamentului European și al Consiliului de instituire a unei organizări comune a piețelor produselor agricole (7) stabilește cerințe privind laptele și produsele lactate care se aplică L-ergotioneinei atunci când este utilizată ca ingredient în produsele lactate. În temeiul părții III punctul 2 din anexa VII la regulamentul respectiv, L-ergotioneina nu poate fi utilizată în produsele lactate pentru a înlocui, total sau parțial, vreun constituent al laptelui. Prin urmare, utilizarea L-ergotioneinei ca aliment nou în produsele lactate trebuie să fie limitată în consecință.

               (14)

               Măsurile prevăzute în prezentul regulament sunt conforme cu avizul Comitetului permanent pentru plante, animale, produse alimentare și hrană pentru animale,

         ADOPTĂ PREZENTUL REGULAMENT:
   Articolul 1
   (1)   Rubrica referitoare la L-ergotioneină din lista cu alimente noi autorizate a Uniunii, astfel cum este prevăzută la articolul 8 din Regulamentul (UE) 2015/2283, se modifică în conformitate cu anexa la prezentul regulament.
   (2)   Rubrica din lista Uniunii menționată la alineatul (1) include condițiile de utilizare și cerințele privind etichetarea stabilite în anexa la prezentul regulament.
   Articolul 2
   Anexa la Regulamentul de punere în aplicare (UE) 2017/2470 se modifică în conformitate cu anexa la prezentul regulament.
   Articolul 3
   Prezentul regulament intră în vigoare în a douăzecea zi de la data publicării în Jurnalul Oficial al Uniunii Europene.

      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 20 martie 2018.

            Pentru Comisie

            Președintele

         Jean-Claude JUNCKER

      (1)  JO L 327, 11.12.2015, p. 1.

      (2)  Regulamentul de punere în aplicare (UE) 2017/2470 al Comisiei din 20 decembrie 2017 de stabilire a listei cu alimente noi a Uniunii în conformitate cu Regulamentul (UE) 2015/2283 al Parlamentului European și al Consiliului privind alimentele noi (JO L 351, 30.12.2017, p. 72).

      (3)  Regulamentul (CE) nr. 258/97 al Parlamentului European și al Consiliului din 27 ianuarie 1997 privind alimentele și ingredientele alimentare noi (JO L 43, 14.2.1997, p. 1).

      (4)  EFSA Journal 2016; 14(11):4629.

      (5)  Decizia de punere în aplicare (UE) 2017/1281 a Comisiei din 13 iulie 2017 de autorizare a introducerii pe piață a L-ergotioneinei ca ingredient alimentar nou în temeiul Regulamentului (CE) nr. 258/97 al Parlamentului European și al Consiliului (JO L 184, 15.7.2017, p. 65).

      (6)  EFSA Journal 2017; 15(11):5060.

      (7)  Regulamentul UE) nr. 1308/2013 al Parlamentului European și al Consiliului din 17 decembrie 2013 de instituire a unei organizări comune a piețelor produselor agricole și de abrogare a Regulamentelor (CEE) nr. 922/72, (CEE) nr. 234/79, (CE) nr. 1037/2001 și (CE) nr. 1234/2007 ale Consiliului (JO L 347, 20.12.2013, p. 671).

      ANEXĂ
      Anexa la Regulamentul de punere în aplicare (UE) 2017/2470 se modifică după cum urmează:
      Rubrica privind „L-ergotioneina” din tabelul 1 (Alimente noi autorizate) se înlocuiește cu următorul text:

                     Aliment nou autorizat

                     Condițiile în care poate fi utilizat alimentul nou

                     Cerințe specifice suplimentare privind etichetarea

                     Alte cerințe

                     „L-ergotioneină

                        Categorie specifică de alimente

                        Niveluri maxime

                     Denumirea alimentului nou menționat pe eticheta produselor alimentare care îl conțin este «L-ergotioneină»”

                     Băuturi fără alcool

                     0,025 g/kg

                     Băuturi pe bază de lapte

                     0,025 g/kg

                     Produse lactate «proaspete» (*)

                     0,040 g/kg

                     Batoane din cereale

                     0,2 g/kg

                     Produse de cofetărie din ciocolată

                     0,25 g/kg

                     Suplimente alimentare, astfel cum sunt definite în Directiva 2002/46/CE

                     30 mg/zi pentru populație în general (cu excepția femeilor însărcinate și a celor care alăptează)
                     20 mg/zi pentru copii cu vârste mai mari de 3 ani

                                 (*)

                                 Atunci când este utilizată în produse lactate, L-ergotioneina nu poate înlocui, total sau parțial, vreun constituent al laptelui.


title: Regulamentul de punere în aplicare (UE) 2018/465 al Consiliului din 21 martie 2018 privind punerea în aplicare a Regulamentului (UE) nr. 270/2011 privind măsuri restrictive împotriva anumitor persoane, entități și organisme având în vedere situația din Egipt

text:
               21.3.2018

               RO

               Jurnalul Oficial al Uniunii Europene

               LI 78/1

         REGULAMENTUL DE PUNERE ÎN APLICARE (UE) 2018/465 AL CONSILIULUI
   din 21 martie 2018
   privind punerea în aplicare a Regulamentului (UE) nr. 270/2011 privind măsuri restrictive împotriva anumitor persoane, entități și organisme având în vedere situația din Egipt
   CONSILIUL UNIUNII EUROPENE,
   având în vedere Tratatul privind funcționarea Uniunii Europene,
   având în vedere Regulamentul (UE) nr. 270/2011 al Consiliului din 21 martie 2011 privind măsuri restrictive împotriva anumitor persoane, entități și organisme având în vedere situația din Egipt (1), în special articolul 12 alineatul (4),
   având în vedere propunerea Înaltului Reprezentant al Uniunii pentru afaceri externe și politica de securitate,
   întrucât:

               (1)

               La 21 martie 2011, Consiliul a adoptat Regulamentul (UE) nr. 270/2011.

               (2)

               Expunerea de motive pentru patru persoane din lista prevăzută în anexa I la Regulamentul (UE) nr. 270/2011 ar trebui să fie modificată.

               (3)

               Șase persoane ar trebui să fie eliminate de pe lista persoanelor fizice și juridice, a entităților și organismelor prevăzută în anexa I la Regulamentul (UE) nr. 270/2011.

               (4)

               Prin urmare, anexa I la Regulamentul (UE) nr. 270/2011 ar trebui modificată în consecință,

         ADOPTĂ PREZENTUL REGULAMENT:
   Articolul 1
   Anexa I la Regulamentul (UE) nr. 270/2011 se modifică în conformitate cu anexa la prezentul regulament.
   Articolul 2
   Prezentul regulament intră în vigoare în ziua următoare datei publicării în Jurnalul Oficial al Uniunii Europene.

      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 21 martie 2018.

            Pentru Consiliu

            Președintele

         E. ZAHARIEVA

      (1)  JO L 76, 22.3.2011, p. 4.

      ANEXĂ

                  1.

                  În anexa I la Regulamentul (UE) nr. 270/2011, rubricile referitoare la persoanele menționate mai jos se înlocuiesc cu următorul text:

                              Nume (și eventuale pseudonime)

                              Informații de identificare

                              Motivele desemnării

                              2.

                              „Suzanne Saleh Thabet

                              Soția domnului Mohamed Hosni Elsayed Mubarak, fost președinte al Republicii Arabe Egipt
                              Data nașterii: 28.2.1941
                              Sex feminin

                              Asociată cu Mohamed Hosni Elsayed Mubarak, care face obiectul unor proceduri judiciare sau al unui proces de recuperare a activelor desfășurat de autoritățile egiptene în urma unei hotărâri judecătorești definitive în legătură cu însușirea ilegală a unor fonduri de stat, în temeiul Convenției Organizației Națiunilor Unite împotriva corupției.

                              4.

                              Heidy Mahmoud Magdy Hussein Rasekh

                              Soția domnului Alaa Mohamed Elsayed Mubarak, fiul fostului președinte al Republicii Arabe Egipt
                              Data nașterii: 5.10.1971
                              Sex feminin

                              Persoană care face obiectul unor proceduri judiciare sau al unui proces de recuperare a activelor desfășurat de autoritățile egiptene în urma unei hotărâri judecătorești definitive în legătură cu însușirea ilegală a unor fonduri de stat, în temeiul Convenției Organizației Națiunilor Unite împotriva corupției, și asociată cu Alaa Mohamed Hosni Elsayed Mubarak.

                              6.

                              Khadiga Mahmoud El Gammal

                              Soția domnului Gamal Mohamed Hosni Elsayed Mubarak, fiul fostului președinte al Republicii Arabe Egipt
                              Data nașterii: 13.10.1982
                              Sex feminin

                              Persoană care face obiectul unor proceduri judiciare sau al unui proces de recuperare a activelor desfășurat de autoritățile egiptene în urma unei hotărâri judecătorești definitive în legătură cu însușirea ilegală a unor fonduri de stat, în temeiul Convenției Organizației Națiunilor Unite împotriva corupției, și asociată cu Gamal Mohamed Hosni Elsayed Mubarak.

                              19.

                              Elham Sayed Salem Sharshar

                              Soția domnului Habib Ibrahim Eladli
                              Data nașterii: 23.1.1963
                              Sex feminin

                              Persoană care face obiectul unor proceduri judiciare în legătură cu însușirea ilegală a unor fonduri de stat, în temeiul Convenției Organizației Națiunilor Unite împotriva corupției, și asociată cu Habib Ibrahim Eladli.”

                  2.

                  În anexa I la Regulamentul (UE) nr. 270/2011, se elimină rubricile referitoare la următoarele persoane:

                              7.

                              Ahmed Abdelaziz Ezz;

                              8.

                              Abla Mohamed Fawzi Ali Ahmed Salama;

                              9.

                              Khadiga Ahmed Ahmed Kamel Yassin;

                              10.

                              Shahinaz Abdel Aziz Abdel Wahab Al Naggar;

                              11.

                              Ahmed Alaeldin Amin Abdemaksoud Elmaghraby;

                              12.

                              Naglaa Abdallah El Gazaerly.


title: Regulamentul de punere în aplicare (UE) 2018/469 al Comisiei din 21 martie 2018 de autorizare a introducerii pe piață a unui extract din rădăcini de trei de plante (Cynanchum wilfordii Hemsley, Phlomis umbrosa Turcz. și Angelica gigas Nakai) ca aliment nou în temeiul Regulamentului (UE) 2015/2283 al Parlamentului European și al Consiliului, precum și de modificare a Regulamentului de punere în aplicare (UE) 2017/2470 al Comisiei (Text cu relevanță pentru SEE. )

text:
               22.3.2018

               RO

               Jurnalul Oficial al Uniunii Europene

               L 79/11

         REGULAMENTUL DE PUNERE ÎN APLICARE (UE) 2018/469 AL COMISIEI
   din 21 martie 2018
   de autorizare a introducerii pe piață a unui extract din rădăcini de trei de plante (Cynanchum wilfordii Hemsley, Phlomis umbrosa Turcz. și Angelica gigas Nakai) ca aliment nou în temeiul Regulamentului (UE) 2015/2283 al Parlamentului European și al Consiliului, precum și de modificare a Regulamentului de punere în aplicare (UE) 2017/2470 al Comisiei
   (Text cu relevanță pentru SEE)
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Regulamentul (UE) 2015/2283 al Parlamentului European și al Consiliului din 25 noiembrie 2015 privind alimentele noi, de modificare a Regulamentului (UE) nr. 1169/2011 al Parlamentului European și al Consiliului și de abrogare a Regulamentului (CE) nr. 258/97 al Parlamentului European și al Consiliului și a Regulamentului (CE) nr. 1852/2001 al Comisiei (1), în special articolul 12,
   întrucât:

               (1)

               Regulamentul (UE) 2015/2283 prevede că doar alimentele noi autorizate și incluse în lista Uniunii pot fi introduse pe piața Uniunii.

               (2)

               Regulamentul de punere în aplicare (UE) 2017/2470 al Comisiei (2) a fost adoptat în temeiul articolului 8 din Regulamentul (UE) 2015/2283, stabilind o listă a Uniunii cu alimentele noi autorizate.

               (3)

               În temeiul articolului 12 din Regulamentul (UE) 2015/2283, Comisia prezintă un proiect de act de punere în aplicare privind introducerea pe piața Uniunii a unui aliment nou și de actualizare a listei Uniunii.

               (4)

               În temeiul articolului 35 alineatul (1) din Regulamentul (UE) 2015/2283, orice cerere de introducere a unui aliment nou pe piața Uniunii care este transmisă unui stat membru în conformitate cu articolul 4 din Regulamentul (CE) nr. 258/97 al Parlamentului European și al Consiliului (3) și cu privire la care o decizie finală nu a fost luată înainte de 1 ianuarie 2018 este tratată ca o cerere transmisă în temeiul Regulamentului (UE) 2015/2283.

               (5)

               La data de 13 martie 2014, societatea Naturalendo Tech Co., Ltd a solicitat autorității competente din Irlanda să introducă pe piață un extract din rădăcini de trei plante (Cynanchum wilfordii Hemsley, Phlomis umbrosa Turcz. și Angelica gigas Nakai) ca ingredient alimentar nou în sensul articolului 1 alineatul (2) litera (e) din Regulamentul (CE) nr. 258/97. Cererea solicită ca alimentul nou să fie utilizat în suplimentele alimentare destinate femeilor în perioada postmenopauză.

               (6)

               În timp ce cererea de introducere pe piață a unui extract din rădăcini de trei plante (Cynanchum wilfordii Hemsley, Phlomis umbrosa Turcz. și Angelica gigas Nakai) ca aliment în Uniune a fost transmisă unui stat membru în conformitate cu articolul 4 din Regulamentul (CE) nr. 258/97, cererea îndeplinește și cerințele prevăzute în Regulamentul (UE) 2015/2283.

               (7)

               Autoritatea competentă din Irlanda a emis raportul ei de evaluare inițială la 29 iulie 2014. În raportul respectiv, ea a ajuns la concluzia că un extract dintr-un amestec de rădăcini de trei plante îndeplinește criteriile pentru ingredientele alimentare noi prevăzute la articolul 3 alineatul (1) din Regulamentul (CE) nr. 258/97.

               (8)

               La 15 septembrie 2014, Comisia a transmis raportul de evaluare inițială celorlalte state membre. Celelalte state membre au formulat obiecții motivate în termenul de 60 de zile prevăzut la articolul 6 alineatul (4) primul paragraf din Regulamentul (CE) nr. 258/97.

               (9)

               Având în vedere obiecțiile formulate de către celelalte state membre, Comisia a consultat Autoritatea Europeană pentru Siguranța Alimentară (EFSA) la 20 aprilie 2015, solicitându-i să efectueze o evaluare suplimentară a unui extract din rădăcini de trei plante (Cynanchum wilfordii Hemsley, Phlomis umbrosa Turcz. și Angelica gigas Nakai) ca ingredient alimentar nou în conformitate cu Regulamentul (CE) nr. 258/97.

               (10)

               La 21 septembrie 2016, EFSA a adoptat avizul științific intitulat „Scientific opinion on the safety of an extract of three herbal roots (Cynanchum wilfordii Hemsley, Phlomis umbrosa Turcz. and Angelica gigas Nakai) as a novel food.” [(Aviz științific privind siguranța unui extract din rădăcini de trei plante (Cynanchum wilfordii Hemsley, Phlomis umbrosa Turcz. și Angelica gigas Nakai) ca aliment nou„] (4). Acest aviz, deși elaborat și adoptat de EFSA în temeiul Regulamentului (CE) nr. 258/97, este concordant cu cerințele de la articolul 11 din Regulamentul (UE) 2015/2283.

               (11)

               În avizul ei, EFSA nu a stabilit că extractul dintr-un amestec de rădăcini din trei plante utilizat în suplimentele alimentare destinate adulților este sigur pentru consumatori la nivelul maxim al aportului de 514 mg/zi astfel cum a fost propus de către solicitant deoarece aportul ar depăși nivelul care este considerat sigur (2,5 mg/kg de greutate corporală). Totuși, EFSA a concluzionat că extractul de amestec din rădăcini de trei plante este sigur pentru adulți atunci când este adăugat suplimentelor alimentare într-o doză maximă zilnică de 175 mg care corespunde nivelului sigur al aportului unei persoane adulte cu o greutate corporală de 70 kg.

               (12)

               Având în vedere avizul EFSA, solicitantul a furnizat informații suplimentare pentru a atenua preocupările în materie de siguranță. La 12 ianuarie 2017, Comisia a consultat EFSA cu scopul de a revizui informațiile suplimentare în relație cu avizul științific privind siguranța extractului de amestec de rădăcini din trei plante. La 4 aprilie 2017, EFSA, în avizul ei revizuit privind siguranța extractului din amestec de rădăcini de trei plante (5), a ajuns la concluzia că avizul științific adoptat inițial la 21 septembrie 2016 nu trebuia să fie revizuit și, prin urmare, EFSA a reconfirmat că extractul din amestec de rădăcini de trei plante este sigur pentru adulți atunci când este adăugat la suplimente alimentare într-o doză zilnică maximă de 175 mg.

               (13)

               În avizul ei inițial, EFSA consideră că riscul de reacții alergice la Angelica gigas Nakai nu este diferit de cel asociat țelinei, întrucât ambele plante aparțin aceleiași familii botanice (și anume Apiaceae). Întrucât țelina este un aliment care trebuie să fie etichetat ca fiind o sursă de alergeni în conformitate cu Regulamentul (UE) nr. 1169/2011 al Parlamentului European și al Consiliului (6), este necesar ca noul ingredient alimentar să fie etichetat în mod corespunzător.

               (14)

               Ambele avize oferă suficiente motive pentru a se stabili că extractul din rădăcini de trei plante (Cynanchum wilfordii Hemsley, Phlomis umbrosa Turcz. și Angelica gigas Nakai) pentru utilizările propuse și la nivelurile de utilizare propuse atunci când este utilizat ca ingredient în suplimente alimentare, respectă dispozițiile articolului 12 alineatul (1) din Regulamentul (UE) 2015/2283.

               (15)

               Având în vedere utilizarea preconizată și faptul că cererea de autorizare vizează doar adulții, suplimentele alimentare care conțin un extract din rădăcini de trei plante (Cynanchum wilfordii Hemsley, Phlomis umbrosa Turcz. și Angelica gigas Nakai) ar trebui să fie etichetate în mod corespunzător.

               (16)

               Directiva 2002/46/CE a Parlamentului European și a Consiliului (7) stabilește cerințe privind suplimentele alimentare. Utilizarea extractului din rădăcini de trei plante (Cynanchum wilfordii Hemsley, Phlomis umbrosa Turcz. și Angelica gigas Nakai) ar trebui să fie autorizată fără a se aduce atingere cerințelor din respectiva directivă.

               (17)

               Măsurile prevăzute în prezentul regulament sunt conforme cu avizul Comitetului permanent pentru plante, animale, produse alimentare și hrană pentru animale,

         ADOPTĂ PREZENTUL REGULAMENT:
   Articolul 1
   (1)   Un extract din rădăcini de trei plante (Cynanchum wilfordii Hemsley, Phlomis umbrosa Turcz. și Angelica gigas Nakai), astfel cum este specificat în anexa la prezentul regulament, se include în lista Uniunii cu alimente noi autorizate, astfel cum se prevede la articolul 8 din Regulamentul (UE) 2015/2283.
   (2)   Rubrica din lista Uniunii menționată la alineatul (1) include condițiile de utilizare și cerințele de etichetare stabilite în anexa la prezentul regulament.
   (3)   Autorizația prevăzută la prezentul articol se aplică fără a se aduce atingere dispozițiilor Directivei 2002/46/CE.
   Articolul 2
   Anexa la Regulamentul de punere în aplicare (UE) 2017/2470 se modifică în conformitate cu anexa la prezentul regulament.
   Articolul 3
   Prezentul regulament intră în vigoare în a douăzecea zi de la data publicării în Jurnalul Oficial al Uniunii Europene.

      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 21 martie 2018.

            Pentru Comisie

            Președintele

         Jean-Claude JUNCKER

      (1)  JO L 327, 11.12.2015, p. 1.

      (2)  Regulamentul de punere în aplicare (UE) 2017/2470 al Comisiei din 20 decembrie 2017 de stabilire a listei cu alimente noi a Uniunii în conformitate cu Regulamentul (UE) 2015/2283 al Parlamentului European și al Consiliului privind alimentele noi (JO L 351, 30.12.2017, p. 72).

      (3)  Regulamentul (CE) nr. 258/97 al Parlamentului European și al Consiliului din 27 ianuarie 1997 privind alimentele și ingredientele alimentare noi (JO L 43, 14.2.1997, p. 1).

      (4)  EFSA Journal 2016;14(10): 4589.

      (5)  EFSA Journal 2017;15(5): 4778.

      (6)  Regulamentul (UE) nr. 1169/2011 al Parlamentului European și al Consiliului din 25 octombrie 2011 privind informarea consumatorilor cu privire la produsele alimentare, de modificare a Regulamentelor (CE) nr. 1924/2006 și (CE) nr. 1925/2006 ale Parlamentului European și ale Consiliului și de abrogare a Directivei 87/250/CEE a Comisiei, a Directivei 90/496/CEE a Consiliului, a Directivei 1999/10/CE a Comisiei, a Directivei 2000/13/CE a Parlamentului European și a Consiliului, a Directivelor 2002/67/CE și 2008/5/CE ale Comisiei și a Regulamentului (CE) nr. 608/2004 al Comisiei (JO L 304, 22.11.2011, p. 18).

      (7)  Directiva 2002/46/CE a Parlamentului European și a Consiliului din 10 iunie 2002 referitoare la apropierea legislațiilor statelor membre privind suplimentele alimentare (JO L 183, 12.7.2002, p. 51).

      ANEXĂ
      Anexa la Regulamentul de punere în aplicare (UE) 2017/2470 se modifică după cum urmează:

                  1.

                  Următoarea rubrică se inserează în tabelul 1 (Alimente noi autorizate) în ordine alfabetică:

                              Aliment nou autorizat

                              Condițiile în care poate fi utilizat alimentul nou

                              Cerințe specifice suplimentare privind etichetarea

                              Alte cerințe

                              „Extract din rădăcini de trei plante (

                                    Cynanchum wilfordii

                                 Hemsley,

                                    Phlomis umbrosa

                                 Turcz. și

                                    Angelica gigas

                                 Nakai)

                                 Categorie specifică de alimente

                                 Niveluri maxime

                              Denumirea alimentului nou pe eticheta produselor alimentare care îl conțin este «Extract din rădăcini de trei plante (Cynanchum wilfordii Hemsley, Phlomis umbrosa Turcz. și Angelica gigas Nakai)».
                              Eticheta suplimentelor alimentare care conțin extractul din amestec de trei rădăcini de plante poartă o mențiune în imediata apropiere a listei ingredientelor, indicând că ele nu ar trebui să fie consumate de persoane cu alergie cunoscută la țelină.”

                              Suplimente alimentare, astfel cum sunt definite în Directiva 2002/46/CE, destinate populației adulte

                              175 mg/zi

                  2.

                  Următoarea rubrică se inserează în tabelul 2 (Specificații) în ordine alfabetică:

                              Aliment nou autorizat

                              Specificație

                              „Extract din rădăcini de trei plante (

                                    Cynanchum wilfordii

                                 Hemsley,

                                    Phlomis umbrosa

                                 Turcz. și

                                    Angelica gigas

                                 Nakai)

                                 Descriere/definiție:

                              Amestecul de cele trei rădăcini de plante este o pulbere fină brun-gălbuie produsă prin extracție cu apă caldă, concentrare prin evaporare și uscare prin pulverizare

                                 Compoziția extractului din amestec de 3 rădăcini de plante:

                                 Cynanchum wilfordii rădăcină: 32,5 % (G/G)

                                 Phlomis umbrosa rădăcină: 32,5 % (G/G)

                                 Angelica gigas rădăcină: 35 % (G/G)

                                 Specificații:

                              Pierdere prin uscare: NMT 100 mg/g

                                 Test:

                              Acid cinamic: 0,012-0,039 mg/g
                              Ester shanzhiside metilic: 0,20-1,55 mg/g
                              Nodakenin: 3,35-10,61 mg/g
                              Metoxsalen: < 3 mg/g
                              Fenoli: 13-40 mg/g
                              Cumarine: 13-40 mg/g
                              Iridoide: 13-39 mg/g
                              Saponine: 5-15,5 mg/g

                                 Componente nutritive:

                              Carbohidrați: 600-880 mg/g
                              Proteine: 70-170 mg/g
                              Lipide: < 4 mg/g

                                 Parametri microbiologici:

                              Numărul total de celule viabile pe placă: < 5 000  UFC/g
                              Total mucegaiuri și drojdii: < 100 UFC/g
                              Bacterii coliforme: < 10 UFC/g

                                 Salmonella: Negativ/25 g

                                 Escherichia coli: Negativ/25 g

                                 Staphylococcus aureus: Negativ/25 g

                                 Metale grele:

                              Plumb: < 0,65 mg/kg
                              Arsen: < 3 mg/kg
                              Mercur: < 0,1 mg/kg
                              Cadmiu: < 1 mg/kg
                              UFC: Unități formatoare de colonii”


title: Regulamentul de punere în aplicare (UE) 2018/481 al Comisiei din 21 martie 2018 de modificare a Regulamentului (CE) nr. 1484/95 în ceea ce privește stabilirea prețurilor reprezentative în sectorul cărnii de pasăre și în cel al ouălor, precum și pentru ovalbumină

text:
               23.3.2018

               RO

               Jurnalul Oficial al Uniunii Europene

               L 81/6

         REGULAMENTUL DE PUNERE ÎN APLICARE (UE) 2018/481 AL COMISIEI
   din 21 martie 2018
   de modificare a Regulamentului (CE) nr. 1484/95 în ceea ce privește stabilirea prețurilor reprezentative în sectorul cărnii de pasăre și în cel al ouălor, precum și pentru ovalbumină
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Regulamentul (UE) nr. 1308/2013 al Parlamentului European și al Consiliului din 17 decembrie 2013 de instituire a unei organizări comune a piețelor produselor agricole și de abrogare a Regulamentelor (CEE) nr. 922/72, (CEE) nr. 234/79, (CE) nr. 1037/2001 și (CE) nr. 1234/2007 ale Consiliului (1), în special articolul 183 litera (b),
   având în vedere Regulamentul (UE) nr. 510/2014 al Parlamentului European și al Consiliului din 16 aprilie 2014 de stabilire a regimului comercial aplicabil anumitor mărfuri rezultate din transformarea produselor agricole și de abrogare a Regulamentelor (CE) nr. 1216/2009 și (CE) nr. 614/2009 ale Consiliului (2), în special articolul 5 alineatul (6) litera (a),
   întrucât:

               (1)

               Regulamentul (CE) nr. 1484/95 al Comisiei (3) a stabilit normele de aplicare a sistemului de taxe la import suplimentare și a fixat prețurile reprezentative în sectorul cărnii de pasăre și în cel al ouălor, precum și pentru ovalbumină.

               (2)

               Din controlul regulat al datelor pe baza cărora se stabilesc prețurile reprezentative pentru produsele din sectorul cărnii de pasăre și din cel al ouălor, precum și pentru ovalbumină, rezultă că este necesară modificarea prețurilor reprezentative pentru importurile de anumite produse, ținând cont de variațiile prețurilor în funcție de origine.

               (3)

               Prin urmare, Regulamentul (CE) nr. 1484/95 ar trebui modificat în consecință.

               (4)

               Deoarece este necesar să se asigure aplicarea măsurii respective cât mai rapid posibil după ce devin disponibile datele actualizate, prezentul regulament ar trebui să intre în vigoare la data publicării sale,

         ADOPTĂ PREZENTUL REGULAMENT:
   Articolul 1
   Anexa I la Regulamentul (CE) nr. 1484/95 se înlocuiește cu textul din anexa la prezentul regulament.
   Articolul 2
   Prezentul regulament intră în vigoare la data publicării în Jurnalul Oficial al Uniunii Europene.

      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 21 martie 2018.

            Pentru Comisie,

            Pentru Președinte,

         Jerzy PLEWA

            Director general

            Direcția Generală Agricultură și Dezvoltare Rurală

      (1)  JO L 347, 20.12.2013, p. 671.

      (2)  JO L 150, 20.5.2014, p. 1.

      (3)  Regulamentul (CE) nr. 1484/95 al Comisiei din 28 iunie 1995 de stabilire a normelor de aplicare a sistemului de drepturi de import suplimentare și de fixare a prețurilor reprezentative în sectoarele cărnii de pasăre și ouălor și pentru albumina din ouă, și de abrogare a Regulamentului nr. 163/67/CEE (JO L 145, 29.6.1995, p. 47).

      ANEXĂ
      „
            ANEXA I

                        Codul NC

                        Denumirea mărfurilor

                        Prețul reprezentativ
                        (în EUR/100 kg)

                        Garanția menționată la articolul 3
                        (în EUR/100 kg)

                        Originea (1)

                        0207 12 10

                        Carcase de pui congelate, denumite «pui 70 %»

                        103,6

                        0

                        AR

                        0207 12 90

                        Carcase de pui congelate, denumite «pui 65 %»

                        127,4

                        0

                        AR

                        154,1

                        0

                        BR

                        0207 14 10

                        Bucăți dezosate, congelate, de cocoși sau de găini din specia Gallus domesticus

                        244,2

                        17

                        AR

                        225,0

                        23

                        BR

                        320,2

                        0

                        CL

                        233,5

                        20

                        TH

                        0207 27 10

                        Bucăți dezosate, congelate, de curcani și de curci

                        327,6

                        0

                        BR

                        303,4

                        0

                        CL

                        0408 91 80

                        Ouă fără coajă, uscate

                        368,4

                        0

                        AR

                        1602 32 11

                        Preparate nefierte din cocoși sau din găini

                        240,9

                        14

                        BR

                  ”

         (1)  Nomenclatorul țărilor stabilit prin Regulamentul (UE) nr. 1106/2012 al Comisiei din 27 noiembrie 2012 de punere în aplicare a Regulamentului (CE) nr. 471/2009 al Parlamentului European și al Consiliului privind statisticile comunitare privind comerțul exterior cu țările terțe, în ceea ce privește actualizarea nomenclatorului țărilor și teritoriilor (JO L 328, 28.11.2012, p. 7).


title: Regulamentul de punere în aplicare (UE) 2018/482 al Comisiei din 22 martie 2018 privind prețul maxim de achiziție pentru laptele praf degresat pentru prima invitație separată de participare la licitație în cadrul procedurii de licitație deschise prin Regulamentul de punere în aplicare (UE) 2018/154

text:
               23.3.2018

               RO

               Jurnalul Oficial al Uniunii Europene

               L 81/8

         REGULAMENTUL DE PUNERE ÎN APLICARE (UE) 2018/482 AL COMISIEI
   din 22 martie 2018
   privind prețul maxim de achiziție pentru laptele praf degresat pentru prima invitație separată de participare la licitație în cadrul procedurii de licitație deschise prin Regulamentul de punere în aplicare (UE) 2018/154
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Regulamentul (UE) nr. 1370/2013 al Consiliului din 16 decembrie 2013 privind măsuri pentru stabilirea anumitor ajutoare și restituții în legătură cu organizarea comună a piețelor produselor agricole (1), în special articolul 3,
   întrucât:

               (1)

               Regulamentul de punere în aplicare (UE) 2018/154 al Comisiei (2) a deschis achizițiile de lapte praf degresat printr-o procedură de licitație pentru perioada de intervenție publică 1 martie-30 septembrie 2018, în conformitate cu condițiile prevăzute în Regulamentul de punere în aplicare (UE) 2016/1240 al Comisiei (3).

               (2)

               În conformitate cu articolul 14 alineatul (1) din Regulamentul de punere în aplicare (UE) 2016/1240, pe baza ofertelor primite ca răspuns la invitațiile separate de participare la licitație, Comisia trebuie să stabilească un preț maxim de achiziție sau să decidă să nu stabilească un preț maxim de achiziție.

               (3)

               Având în vedere ofertele primite pentru prima invitație separată de participare la licitație, nu ar trebui să se stabilească un preț maxim de achiziție.

               (4)

               Măsurile prevăzute în prezentul regulament sunt conforme cu avizul Comitetului pentru organizarea comună a piețelor agricole,

         ADOPTĂ PREZENTUL REGULAMENT:
   Articolul 1
   Pentru prima invitație separată de participare la licitație pentru achiziționarea de lapte praf degresat în cadrul procedurii de licitație deschise prin Regulamentul de punere în aplicare (UE) 2018/154, pentru care termenul de depunere a ofertelor a expirat la 20 martie 2018, nu se stabilește un preț maxim de achiziție.
   Articolul 2
   Prezentul regulament intră în vigoare la data publicării în Jurnalul Oficial al Uniunii Europene.

      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 22 martie 2018.

            Pentru Comisie,

            Pentru Președinte,

         Jerzy PLEWA

            Director general

            Direcția Generală Agricultură și Dezvoltare Rurală

      (1)  JO L 346, 20.12.2013, p. 12.

      (2)  Regulamentul de punere în aplicare (UE) 2018/154 al Comisiei din 30 ianuarie 2018 de deschidere a unei proceduri de licitație pentru achiziționarea de lapte praf degresat în perioada de intervenție publică 1 martie-30 septembrie 2018. (JO L 29, 1.2.2018, p. 6).

      (3)  Regulamentul de punere în aplicare (UE) 2016/1240 al Comisiei din 18 mai 2016 de stabilire a normelor de aplicare a Regulamentului (UE) nr. 1308/2013 al Parlamentului European și al Consiliului în ceea ce privește intervenția publică și ajutorul pentru depozitarea privată (JO L 206, 30.7.2016, p. 71).